淳于髠酒諫
作者：邵雍
朝代：宋

paragraphs: 賜酒于君，飲不知味。
執法在前，恐懼無既。
當此之時，一斗而醉。
宗族滿堂，既孝且悌。
尊卑以親，少長有齒。
當此之時，二斗而醉。
賓之初筵，蹌蹌濟濟。
獻酬百拜，升降有禮。
當此之時，三斗而醉。
里閈過從，如兄如弟。
時和歲豐，情懷歡喜。
當此之時，五斗而醉。
朋友往還，講道求義。
樂事賞心，登山臨水。
當此之時，八斗而醉。
男女雜坐，盃觴不記。
燈燭明滅，衣冠傾圯。
當此之時，一石而醉。